на правната сигурност настоящият регламент следва да осигури на държавите членки рамка за опростено възстановяване на разходите. Тази рамка следва да включва правила за изчисляване на стандартни таблици на единичните разходи и на вноски в натура, както и за периодично преразглеждане и евентуално адаптиране на тези стандартни таблици. Тези правила следва да гарантират, че стандартните таблици на единичните разходи се изчисляват обективно и се поддържат в актуализиран вид.
 (12)
 За да се защитят интересите на бенефициерите, по-специално когато плащат такси за поддържане на гаранция, и за да се осигури добро финансово управление, следва да се предвиди разумен срок за проверка на исканията за плащане и за определяне на действителния размер на подпомагането, тъй като това се явява предварително условие за освобождаване на гаранцията в случай на авансово плащане.
 (13)
 За да се прилага ефективно забраната за двойно финансиране, следва да се въведе ефикасна система за контрол, която да гарантира, че никое действие или никоя операция, които за дадения бенефициер се финансират от програмите за подпомагане, не се финансират от никакъв друг фонд.
 (14)
 За да се осигури справедливо третиране на производителите, следва да се определят разпоредби за решаването на случаи на очевидни грешки.
 (15)
 Следва да се определят разпоредби относно проверките, необходими за правилното изпълнение на програмите за подпомагане, както и относно подходящите санкции, които да се прилагат при констатирани нередности. Тези разпоредби следва да включват както специфични проверки и санкции на равнището на Съюза, така и допълнителни проверки и санкции на национално равнище. Проверките и санкциите следва да бъдат възпиращи, ефективни и пропорционални.
 (16)
 Държавите членки следва да осигурят ефективната работа на органите, които отговарят за проверките във връзка с мерките за подпомагане в лозаро-винарския сектор. За тази цел — в случай, че има няколко компетентни органа — държавите членки следва да координират съответните дейности и да посочат един орган, който да отговаря за връзките помежду им и с Комисията.
 (17)
 За да бъдат ефективни изискваните проверки, държавите членки следва да предприемат необходимите мерки, за да може персоналът на компетентните органи да разполага с адекватните правомощия за разследване, които са потребни, за да се осигури спазването на правилата, а лицата, които подлежат на проверки, да не възпрепятстват извършването на тези проверки.
 (18)
 Следва да се определят разпоредби, които да гарантират, че недължимо платените суми се събират с лихвите и че за нередностите се съобщава на Комисията.
 (19)
 Що се отнася до мярката за информиране и популяризиране, опитът показва, че броят на избраните операции, които трябва да бъдат проверени от компетентните органи, се увеличава значително, което поражда сериозна административна тежест. За да се опростят тези проверки, държавите членки следва да могат да изберат система, която дава възможност при исканията за плащане по по-големи проекти да се представят одитни сертификати, така че административните проверки и проверките на място да може да се извършват въз основа на такива сертификати. Освен това следва да се уточни, че не е необходимо проверките на място да се извършват в чужбина и че те може да се ограничат до проверка на извадки от документите, които са